A mund të rriten bimët në Mars?
Shkencëtarë holandezë simulojnë rritjen e bimëve në Mars dhe në Hënë
Rritja e bimëve konsiderohet diçka e zakonshme për planetin tonë. Por a është e mundur që bimët të rriten në Mars ose në Hënë? Disa studiues në Hollandë po kryejnë një eksperiment për të gjetur përgjigjen. Ato mund të duken si bimë normale, por këto bisqe janë rritur në një lloj dheu me të njëjtën përbërje mineralesh si ato që gjenden në Mars. Bimët po kultivohen gjithashtu në dhe me përmbajtje mineralesh si ato të pranishme në hënë. Autorët e studimit janë pjesë e projektit holandez "Mars Një", që synon të dërgojë njerëzit e parë në Mars pas rreth një dekade. Ekipi i ekspertëve ka mbjellë 14 lloje të ndryshme bimësh në vazo të mbushura me dhe artificial të Marsit, Hënës dhe Tokës. Dheu është prodhuar nga agjencia amerikane e hapësirës NASA, duke përdorur përzierje elementësh që gjenden në Tokë. Dheu artificial i Marsit vjen kryesisht nga një zonë vullkanike në Havai, që paraqet përbërje të ngjashme me mostrat e sjella nga planeti i kuq. Dheu artificial i Hënës është marrë nga zona të ndryshme vullkanike në mbarë botën. Bimët kanë marrë të njëjtin trajtim ditor. thotë ekologu Wieger Wamelink. Në të kundërt, dheu i Hënës ka dhënë rezultate mjaft të dobëta. Vetëm disa prej bimëve të rritura në të arritën të mbeten të gjelbra dhe shumica e tyre u thanë brenda një periudhe prej 50 ditësh. Përbërja e dheut në hënë ka karakteristika shumë të ngjashme me dheun vullkanik në Tokë – i mbushur me elementë metalikë, i errët, i thatë dhe jo në gjendje për të mbajtur ujë. shpjegon zoti Wamelink. Projekti "Mars Një" ka tënë se 200 mijë njerëz kanë aplikuar për tu bërë anëtarë të një grupi me të cilin organizatorët shpresojnë të krijojnë koloninë e parë në Mars në vitin 2023. Për misionin e parë do të përzgjidhen vetëm katër persona. Kushtet atmosferike në Mars janë shumë ndryshe nga Toka. Atmosfera e atij planeti është shumë e hollë dhe njerëzit nuk do të ishin në gjendje të mbijetonin pa ndihmën e një atmosfere artificiale të Tokës. Distanca mes Marsit dhe Diellit është shumë më e madhe, prandaj rrezet e diellit në Mars janë më pak intensive. Eksperimenti i zotit Wamelink tregon se bimësia e Tokës mund të rriten në dheun e Marsit në sera të mbrojtura prej një atmosfere artificiale. Rob van den Berg, drejtor i Expozitës së përhershme të Hapësirës në Agjencinë Hapësinore Evropiane, thotë se furnizimet ushqimore janë thelbësore për të mbështetur çdo lloj jete në Mars. thotë ai. Por ka dhe një tjetër problem në rritjen e ushqimeve në Mars dhe në Hënë: niveli i lartë i elementëve metalike, si oksidi i aluminit. thotë Wieger Wamelink Pra, duket se realiteti i krijimit të ushqimeve në planetë të tjerë është ende larg - por kjo gjë nuk po i shkurajon ata që shpresojnë që një ditë të arrijnë të mundësojnë jetën në Mars.